7. pielikums
atklāta konkursa, identifikācijas
Nr. CAIP 2024/110, nolikumam
PAKALPOJUMA LĪGUMS 
“Priekšizpētes veikšana Brīvības bulvāra, Brīvības laukuma un Baumaņa skvēra attīstībai”
ID Nr. /<x>
Rīgā, 
Parakstīšanas datums ir pēdējā pievienotā droša elektroniskā paraksta un tā laika zīmoga datums.

Rīgas valstspilsētas pašvaldības Pilsētas attīstības departaments, tā direktores Ilzes Purmales personā, kura rīkojas saskaņā ar Rīgas domes  2023.gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74.punktu un Rīgas domes 2021.gada 7.jūlija  nolikuma Nr.86 „Rīgas domes Pilsētas attīstības departamenta nolikums” 15.6.apakšpunktu un 16.punktu (turpmāk – Pasūtītājs), no vienas puses, un  
 
<Firma> , reģistrācijas numurs <reģistrācijas numurs>, kuru pārstāv <amatpersonas statuss> tā <vārds, uzvārds> personā, kurš rīkojas saskaņā ar <dokumenta nosaukums/veids>, (turpmāk – Izpildītājs), no otras puses, (abi kopā un katrs atsevišķi turpmāk  – Līdzēji)[footnoteRef:2] [2:  Piegādātāju apvienības gadījumā norādot apvienības biedru, kuram būs tiesības pārstāvēt Izpildītāju Līguma izpildē] 

 
saskaņā ar atklāta konkursa, identifikācijas Nr.  /<x>, “Priekšizpētes veikšana Brīvības bulvāra, Brīvības laukuma un Baumaņa skvēra attīstībai” rezultātu, izsakot savu brīvi radušos gribu, un saskaņā ar Izpildītāja iesniegto piedāvājumu noslēdz šādu līgumu (turpmāk – Līgums): 
LĪGUMA PRIEKŠMETS
1.1. Pasūtītājs uzdod un Izpildītājs apņemas pret atlīdzību ar savu darbaspēku, materiāliem un tehniskajiem līdzekļiem veikt priekšizpēti “Priekšizpētes veikšana Brīvības bulvāra, Brīvības laukuma un Baumaņa skvēra attīstībai” un sniegt konsultācijas Pasūtītājam  (turpmāk – Pakalpojums), ievērojot spēkā esošos normatīvos aktus, saskaņā ar  tehnisko specifikāciju (Pielikums Nr. 1; turpmāk – Tehniskā specifikācija) un Līguma prasībām, ievērojot Finanšu piedāvājumu (Pielikums Nr. 2) un Līguma izpildes Laika grafiku (Pielikums Nr. 3).
1.2. Izpildītājs Pakalpojuma sniegšanā ievēro Pakalpojuma sniegšanas termiņu un kārtību, kādu Pasūtītājs noteicis Līgumā un tā pielikumos.

LĪGUMA DARBĪBAS TERMIŅŠ UN TĀ PAGARINĀŠANAS KĀRTĪBA
2.1. Līgums stājas spēkā ar tā abpusēju parakstīšanas dienu un ir spēkā līdz Līdzēju saistību pilnīgai izpildei.
2.2. Pakalpojuma izpildes termiņš ir 12 (divpadsmit) kalendārie mēneši pēc līguma spēkā stāšanās dienas:
priekšizpētes nodošana Pasūtītājam - 7 (septiņu) kalendāro  mēnešu laikā pēc līguma spēkā stāšanās dienas izstrādāta priekšizpēte „ Priekšizpētes veikšana Brīvības bulvāra, Brīvības laukuma un Baumaņa skvēra attīstībai” (turpmāk –Priekšizpēte); 
pasūtītājam sniegtās konsultācijas, rakstiskus priekšlikumus vai citu palīdzību papildus radušos jautājumu risināšanā, kas tiešā veidā izriet no izstrādātās Priekšizpētes, 5 (piecu) kalendāro mēnešu laikā pēc Priekšizpētes iesniegšanas pasūtītājam, kas maksimāli prognozējami ir līdz 100h.
2.3. Līdzēji var grozīt Līguma 2.2.punktā noteikto Pakalpojuma izpildes termiņu, ja:
2.3.1. no Līdzējiem neatkarīgu vai ārkārtas apstākļu rezultātā ir apgrūtināta vai uz laiku neiespējama Pakalpojuma sniegšana; 
2.3.2. Pasūtītāja saistību savlaicīgas neizpildes rezultātā apgrūtināta Izpildītāja saistību izpilde;
2.3.3. Līdzēja saistību izpilde apgrūtināta tādu objektīvu iemeslu dēļ, kuru ietekmei uz saistību izpildi piekrīt abi Līdzēji.
LĪGUMCENA UN NORĒĶINU KĀRTĪBA
3.1. [bookmark: _Hlk103003666]Pasūtītājs apņemas samaksāt Izpildītājam par Pakalpojuma sniegšanu, atbilstoši saņemtā Pakalpojuma apjomam un Izpildītāja Atklātā konkursā iesniegtā finanšu piedāvājumā norādītajām izmaksām: 
3.1.1. par Priekšizpētes izstrādi  ir < izmaksas vērtība skaitliski > EUR (<izmaksas vērtība vārdos> euro un 00 centi ) un pievienotās vērtības nodoklis (turpmāk – PVN) 21% ir < izmaksas vērtība skaitliski > EUR <izmaksas vērtība vārdos> euro un 00 centi),kopā ar PVN ir< izmaksas vērtība skaitliski > EUR (<izmaksas vērtība vārdos > euro un 00 centi);
3.1.2.  par konsultāciju sniegšanu[footnoteRef:3] < izmaksas vērtība skaitliski > EUR (<izmaksas vērtība vārdos> euro un 00 centi) PVN 21% ir < izmaksas vērtība skaitliski > EUR <izmaksas vērtība vārdos> euro un 00 centi), kopā ar PVN ir< izmaksas vērtība skaitliski > EUR (<izmaksas vērtība vārdos > euro un 00 centi); [3: Konsultācijas sniegšanas izmaksas tiek aprēķinātas ņemot vērā finanšu piedāvājumā iesniegtās 1 (vienas) stundas  izmaksas pareizinot ar maksimāli iespējamo konsultāciju skaitu 100 (viens simts) stundas, taču norēķins noslēgumā notiek pēc faktiski izlietoto konsultāciju skaitu. ] 

3.2.  Līgumcena ir EUR <izmaksas vērtība vārdos>(< izmaksas vērtība vārdos > euro un 00 centi), līgumcena kopā ar  PVN ir< izmaksas vērtība skaitliski > EUR (<izmaksas vērtība vārdos > euro un 00 centi).
3.3. Līgumcenas izmaiņas pieļaujamas Līgumā noteiktajā kārtībā.
3.4. Līgumcena ietver visas Pakalpojuma kvalitatīvai sniegšanai nepieciešamās izmaksas.
3.5. Līgumcena ir maksimālā summa, par kādu Līguma darbības laikā Pasūtītājs var saņemt Pakalpojumu. Līgumcena var tikt paaugstināta tikai Līgumā noteiktajos gadījumos.
3.6. Līgumcena ietver visas ar Pakalpojuma sniegšanu un Līgumā noteikto prasību izpildi saistītās izmaksas, tajā skaitā visas izmantojamo materiālu un darbu izmaksas, nodokļus un nodevu maksājumus valsts un pašvaldības budžetos, izņemot PVN, apdrošināšanas izmaksas, izdevumus, kas nav norādīti Līguma sastāvā esošajos dokumentos, bet uzskatāmi par nepieciešamiem Pakalpojuma pienācīgai un kvalitatīvai sniegšanai. 
3.7. Materiālu, darbu, tehnisko līdzekļu izdevumu sadārdzinājums ne līdz Līguma noslēgšanai, ne arī tā izpildes laikā Izpildītājam netiek atlīdzināts.
3.8. Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām/ nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart līgumcenu, bet nav atrunāti Līgumā.
3.9. Izpildītājs nav tiesīgs pieprasīt līgumcenas izmaiņas vai Līguma izpildes termiņa pagarinājumu sakarā ar nepieciešamajiem papildu darbiem, ja šādi papildu darbi ir radušies Izpildītāja Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības varēja paredzēt, noslēdzot Līgumu.
3.10. Ja Izpildītājs sniedz pakalpojumus, kuri nav ietverti Līguma dokumentācijā vai, ja paredzētā Pakalpojuma izpildes gaitā Izpildītājs ir patvarīgi atkāpies no Līguma noteikumiem, tad Izpildītājs par šādiem pakalpojumiem samaksu nesaņem.
3.11. Pasūtītājs pirms samaksas veikšanas normatīvajos aktos noteiktajā kārtībā pārbauda, vai pret Izpildītāju ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas dalībvalsts noteiktās sankcijas, un saskaņā ar Latvijas Republikas normatīvo aktu prasībām Pasūtītājam ir pienākums neveikt samaksu, ja pret Izpildītāju noteiktās sankcijas ietekmē maksājumu. Iestājoties šajā punktā minētajiem apstākļiem Pasūtītājam ir pienākums piemērot Līguma 11.2.11. apakšpunktu. Samaksas pienākuma termiņu tecējums apstājas ar sankciju piemērošanas brīdi un tiek atjaunots ar Latvijas Republikas kompetento institūciju norādījumiem par sankciju atcelšanu. 
3.12. Pasūtītājs apmaksu par sniegto Pakalpojumu veic 15 (piecpadsmit) darba dienu laikā no abpusējas pieņemšanas-nodošanas akta parakstīšanas par Pakalpojuma sniegšanu pēc Pakalpojuma izpildes un elektroniska rēķina saņemšanas, saskaņā ar Līguma 4.daļā noteikto. 
3.13. Norēķini starp Līdzējiem veicami bezskaidras naudas norēķinu veidā, veicot naudas pārskaitījumus uz Līdzēju šajā Līgumā norādītajiem norēķinu kontiem. Saņemot atbilstošu Pasūtītāja pārstāvja norādījumu, Izpildītājs elektroniskajā rēķinā iekļauj informāciju par atšķirīgu maksātāju (Eiropas Savienības līdzfinansētu projektu gadījumā) un informāciju par projekta identifikācijas numuru un nosaukumu.
3.14. Līgumā noteikto maksājumu apmaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu bankas kontā.
RĒĶINA FORMĀTS UN IESNIEGŠANAS KĀRTĪBA
4.1. Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins) atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
4.2. Elektroniskos rēķinus apmaksai Izpildītājs iesniedz Pasūtītājam, izvēloties  vienu no sekojošiem rēķina piegādes kanāliem:
4.2.1 izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
4.2.2 augšupielādē rēķinu failus portālā www.eriga.lv atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
4.2.3 izmanto manuālu rēķina informācijas ievades Web formu  portālā http://www.eriga.lv, sadaļā „Rēķinu iesniegšana”.
4.3. Līgumā noteiktā kārtībā iesniegts elektronisks rēķins nodrošina Līdzējiem elektroniskā rēķina izcelsmes autentiskumu un satura integritāti.
4.4. Līdzēji vienojas, ka elektroniskā rēķina apmaksas termiņš ir 15 (piecpadsmit) darba dienu laikā no dienas, kad Izpildītājs iesniedzis Pasūtītājam elektronisku rēķinu atbilstoši portāla www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
4.5. Līdzēji vienojas, ka elektroniskā rēķina apmaksas termiņu skaita no dienas, kad Izpildītājs atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
4.6. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
4.7. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
PAKALPOJUMA pieņemšanas-nodošanas KĀRTĪBA
5.1. Par Pakalpojuma izpildi pilnā apjomā liecina Līdzēju elektroniski parakstīts Pakalpojuma pieņemšanas-nodošanas akts, kas satur laika zīmogu.
5.2. [bookmark: _Hlk97042182]Izpildītājs Līguma 2.2.punktā noteiktajā termiņā izpilda Pakalpojumu, iesniedzot no savas puses parakstītu Pakalpojuma pieņemšanas-nodošanas aktu.
5.3. Izpildītājs Pakalpojuma pieņemšanas-nodošanas aktā iekļauj informāciju par veiktajām darbībām attiecībā uz Pakalpojuma izpildi, kā arī Pakalpojuma pieņemšanas-nodošanas aktam pievieno Pakalpojuma izpildē izstrādāto dokumentāciju.
5.4. Pasūtītājs 10 (desmit) darba dienu laikā no pieņemšanas-nodošanas akta par Pakalpojuma izpildi saņemšanas paraksta to vai rakstiski sniedz motivētus iebildumus Pakalpojuma izpildes pieņemšanai.
5.5. Pasūtītājs ir tiesīgs nepieņemt Pakalpojumu, ja konstatē, ka Pakalpojums izpildīts nekvalitatīvi, nepilnīgi, neatbilst Līguma un Tehniskās specifikācijas  noteikumiem, satur kādus defektus vai iztrūkst kāda no nepieciešamām sastāvdaļām. Šādā gadījumā Pasūtītājs Līguma 5.4.punktā noteiktajā termiņā sagatavo aktu, kurā norāda konstatētos trūkumus un to novēršanas termiņu, kas noteikts atbilstoši novēršamo trūkumu raksturam un nevar būt īsāks par 5 (piecām) darba dienām, un šo aktu iesniedz Izpildītājam. 
5.6. Līdzēji nav ierobežoti tiesībās vienoties par atkārtotu trūkumu novēršanas termiņu, ja no Līguma satura izriet neatliekama nepieciešamība novērst trūkumus saistību atbilstošai un pilnīgai izpildei.
5.7. Izpildītājs Līguma 5.5.punkta kārtībā konstatētos trūkumus novērš par saviem līdzekļiem Pasūtītāja noteiktajā termiņā.
5.8. Pēc Izpildītāja rakstiska paziņojuma par Pasūtītāja norādīto trūkumu novēršanu Pasūtītājs veic atkārtotu Pakalpojuma pieņemšanu Līgumā noteiktajā kārtībā.
5.9. Ja Pasūtītājs konstatē, ka Izpildītājs nevar novērst Pasūtītāja konstatētos trūkumus un Izpildītājs atsakās parakstīt Pakalpojuma pieņemšanas-nodošanas aktu, tad Pasūtītājs par šādiem apstākļiem rakstiski informē Izpildītāju, norādot apjomu par kuru Pasūtītājs pieņem sniegto Pakalpojumu. Šajā sakarā Līgums uzskatāms par izbeigtu 3 (trešajā dienā) pēc Pasūtītāja paziņojuma nosūtīšanas. Norēķinus Izpildītājs veic atbilstoši paziņojumā norādītajam apjomam pēc tam, kad Izpildītājs ir iesniedzis rēķinu, atbilstoši Līguma 4.daļas noteikumiem.
LĪDZĒJU PIENĀKUMI UN TIESĪBAS
6.1. Izpildītājam ir pienākumi:
6.1.1. 5. (piecu) darba dienu laikā pēc līguma parakstīšanas iesniegt Pasūtītājām aktualizētu kalendāro laika grafiku;
6.1.2. sniegt Pakalpojumu, izmantojot savu darbaspēku un materiāltehnisko nodrošinājumu (tai skaitā transportu), vadoties pēc Pasūtītāja norādījumiem;
6.1.3. sniegt Pakalpojumu Līgumā noteiktajā termiņā, apjomā, kārtībā un atbilstoši Līguma prasībām;
6.1.4. pēc Pasūtītāja pieprasījuma sniegt informāciju par Pakalpojuma izpildes gaitu un apstākļiem, kas traucē vai varētu traucēt Pakalpojuma izpildi;
6.1.5. pēc Pasūtīja rakstiskā lūguma, objektīva pamatojuma dēļ, veikt darbinieku nomaiņu;
6.1.6. pēc Pasūtītāja rakstiskā lūguma, objektīva pamatojuma dēļ, veikt apakšuzņēmēja nomaiņu; 
6.1.7. labā kvalitātē sniegt Pakalpojumu, ievērojot visus spēkā esošo Latvijas Republikas normatīvo aktu, tostarp ar darba aizsardzību, ugunsdrošību un vides aizsardzību saistītos normatīvos tiesību aktus, Tehniskās specifikācijas  un Līgumā noteiktās prasības, uzņemoties pilnu atbildību par jebkādām sekām, kuras iestājās minēto prasību neievērošanas vai nepienācīgas ievērošanas rezultātā;
6.1.8. Izpildītājs par konfidenciālu uzskata jebkuru Līguma ietvaros iegūto vai no Pasūtītāja saņemto informāciju vai dokumentus. Izpildītājs šo informāciju un dokumentus bez iepriekšējas Pasūtītāja piekrišanas saņemšanas nepublicē un nenodod trešajām personām, izņemot gadījumus, kad tas ir nepieciešams Līguma izpildei;
6.1.9. nodrošināt, ka Līguma izpildē tiek iesaistīts personāls, kas tika norādīts Izpildītāja piedāvājumā iepirkuma procedūrā (Līguma 4.pielikums), kā arī nepieciešamības gadījumā papildus jānodrošina kvalificēti speciālisti tādā apjomā, lai to skaits būtu tik liels, cik nepieciešams, lai tiktu nodrošināta kvalitatīva Pakalpojuma sniegšana. Līguma 4.pielikumā norādīto speciālistu nomaiņa ir iespējama tikai Līgumā noteiktajos gadījumos un kārtībā;
6.1.10. veikt Līguma izpildē iesaistītā personāla apmācību un instruktāžu par drošām darba metodēm un citiem darba aizsardzības jautājumiem saskaņā ar normatīvajiem aktiem;
6.1.11. nekavējoties apturēt Pakalpojuma sniegšanu pēc Pasūtītāja pieprasījuma, ja Pasūtītājs konstatē normatīvajos aktos noteikto darba aizsardzības noteikumu vai Pasūtītāja noteikto prasību pārkāpumu;
6.1.12. pēc iespējās īsākā laikā, rakstveidā sniegt informāciju Pasūtītājam par problēmām, kas nav saistītas ar šī Līguma izpildi, bet kas var  ietekmēt uz Līguma izpildi;
6.1.13. vienu reizi mēnesī līdz 5. datumam sniegt Pasūtītājam detalizētu atskaiti par projektēšanas gaitu/virzību par iepriekšējo kalendāro mēnesi. Parakstītu atskaiti iesniegt elektroniski Pasūtītāja kontaktpersonai. Atskaitē ietvert Izpildītāja aktivitāšu un sasniegto rezultātu kopsavilkumu, identificējot konstatētās problēmas un piedāvātos risinājumus, atbilstību Izpildītāja sagatavotajam Priekšizpētes izstrādes laika grafikam, paveikto darbu progresu iepriekšējā mēnesī, kopsavilkumu par Izpildītāja piesaistītajiem būvspeciālistiem, nākamajā mēnesī plānoto darbu aprakstiem, saņemtos saskaņojumus, ja tādi nepieciešami, notikušās sanāksmes, iesniegtās prasības, pieņemtos lēmumus, Pasūtītāja neizdarītos uzdevumus, pretenzijas un strīdus jautājumus – kavējumi, finanses un citas problēmas, kas radušās Līguma izpildes gaitā, objektīva analīze, ieteicamie risinājumi;
6.1.14. piedalīties sanāksmēs. Sanāksmju biežums tiek noteikts, Līdzējiem vienojoties, bet ne retāk kā 1 (vienu) reizi nedēļā. Sanāksmes tiek rīkotas Izpildītāja vai Pasūtītāja telpās, vai attālināti, un tajās piedalās Izpildītāja pārstāvis, Pasūtītāja pārstāvji,  Projekta vadītājs, kā arī citas personas pēc Pasūtītāja un Izpildītāja ieskatiem, kuras ir tiesīgas pieņemt lēmumus;
6.1.15. Sanāksmes protokolē Izpildītājs un sanāksmju protokolus paraksta visi sapulces dalībnieki. 3 (trīs) darba dienas līdz nākamajai sanāksmei ieinteresētās personas tiek iepazīstinātas ar sanāksmes protokolu un var izteikt rakstveida piezīmes sanāksmes protokolam. Ja piezīmes pie protokola netiek saņemtas, uzskatāms, ka piezīmes nav izteiktas un sanāksmes protokols akceptēts.
6.2. Izpildītājam ir tiesības:
6.2.1. ja iestājušies vai iestāsies apstākļi, kas kavē Pakalpojuma sniegšanu Līgumā noteiktajā termiņā, Izpildītājam par tiem nekavējoties jāziņo Pasūtītāja pārstāvim uz šajā Līgumā norādīto e-pastu. Ja Pasūtītājs apstākļus atzīst par objektīviem, kā rezultātā paredzamo kavējumu var atzīt par attaisnojošu, tad Izpildītājam ir tiesības, ka Pakalpojuma sniegšanas un Līguma izpildes termiņš tiek pagarināts. Ja kavējums nav atzīstams par attaisnotu un/vai Izpildītājs nav ievērojis iepriekš minēto informēšanas kārtību, Izpildītājs ir vainojams saistību neizpildē un tam piemērojamas Līgumā noteiktās sankcijas;
6.2.2. saņemt samaksu par kvalitatīvi, termiņā un atbilstoši Līgumā noteiktajam apjomam un kārtībai sniegto Pakalpojumu;
6.2.3. neskaidrību gadījumā prasīt, lai Pasūtītājs precizē informāciju, kas nepieciešama Pakalpojuma sniegšanai.
6.3. Pasūtītājam ir pienākumi:
6.3.1. nodrošināt Izpildītājam visu Pasūtītāja rīcībā esošo Pakalpojuma izpildei nepieciešamo informāciju;
6.3.2. Līgumā noteiktā kārtībā veikt sniegtā Pakalpojuma pieņemšanu;
6.3.3. atbilstoši Līgumā noteiktajam, veikt Līgumā noteikto apmaksu par saņemto Pakalpojumu.
6.4. Pasūtītājam ir tiesības:
6.4.1. pieprasīt un saņemt no Izpildītāja informāciju par Pakalpojuma izpildes gaitu;
6.4.2. kontrolēt Izpildītāja sniegto Pakalpojumu, tā apjoma un kvalitātes atbilstību Līguma prasībām, kā arī noteiktajiem termiņiem, un dot Izpildītājam saistošus norādījumus radušos pārkāpumu novēršanai;
6.4.3. nekavējoties apturēt Pakalpojuma izpildi uz laiku līdz pārkāpuma novēršanai, ja konstatē normatīvajos aktos noteikto darba aizsardzības noteikumu vai Pasūtītāja noteikto prasību pārkāpumu;
6.4.4. pieprasīt Izpildītājam veikt speciālistu vai apakšuzņēmumu nomaiņu, ja Pakalpojums tiek sniegts nekvalitatīvi un Pasūtītājam atkārtoti tiek iesniegti nekvalitatīvi izstrādāti dokumenti (dokumenti, kuru saturs neatbilst Latvijas būvnormatīvos noteiktām prasībām, un/vai nav labotas noradītās kļūdas). 
LĪDZĒJU ATBILDĪBA UN STRĪDU IZSKATĪŠANAS KĀRTĪBA
7.1. Saskaņā ar Latvijas Republikas normatīvajos aktos noteikto Līdzējs ir atbildīgs par otram Līdzējam nodarītajiem zaudējumiem, ja tie radušies Līdzēja, tai skaitā tās darbinieku, pilnvaroto personu, Līguma izpildē iesaistīto trešo personu darbības vai bezdarbības rezultātā, tām pārkāpjot Līgumā noteiktās saistības.
7.2. Līdzēji nekavējoties brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.
7.3. Ja Izpildītājs kavē Līguma noteikto saistību izpildes termiņu un Pasūtītājs nav veicis grozījumus, Izpildītājs maksā Pasūtītājam līgumsodu 0,3% (nulle komats trīs procentu) apmērā no  Līguma 3.2.punktā noteiktās līgumcenas par katru nokavēto kalendāro dienu, bet kopumā ne vairāk par 10% (desmit procentiem) no Līguma 3.2.punktā norādītās līgumcenas. Pasūtītājs nepiemēro šajā Līguma punktā noteikto līgumsodu, ja vienlaicīgi piemērojams Līguma 7.5. punktā noteiktais līgumsods.
7.4. Ja Pasūtītājs kavē Līguma 4.4.punktā noteikto rēķina apmaksas termiņu, Izpildītājs var prasīt, lai Pasūtītājs maksā Izpildītājam līgumsodu 0,3% (nulle komats trīs procentu) apmērā no nokavētās maksājuma summas bez pievienotās vērtības nodokļa par katru nokavēto kalendāro dienu, bet kopumā ne vairāk par 10% (desmit procentiem) no Līguma 3.2.punktā norādītās līgumcenas.
7.5. Ja Izpildītājs neievēro Pasūtītāja noteiktās prasības Pakalpojuma sniegšanai, par ko sastādīts akts Līguma 5.5.punktā noteiktajā kārtībā, Izpildītājs maksā Pasūtītājam līgumsodu 10% (desmit procentu) apmērā no Līguma 3.2.punktā norādītās līgumcenas, kas Izpildītājam pienāktos par aktā noteiktā Pakalpojuma izpildi atbilstoši Tehniskās specifikācijas  prasībām.
7.6. Gadījumā, ja Izpildītājs Līgumā noteiktā Pakalpojuma sniegšanā bez rakstiskas saskaņošanas ar Pasūtītāju piesaista trešās personas, tas maksā Pasūtītājam līgumsodu 500,00 (pieci simti euro, un 00 centi) EUR par katru konstatēto pārkāpumu. Atkārtota (t.i., otrā un turpmāko) pārkāpuma gadījumā cietušajam Līdzējam ir tiesības prasīt no otra Līdzēja līgumsodu 2 000,00 EUR (divi tūkstoši euro, 00 centi) apmērā.
7.7. Gadījumā, ja Izpildītājs Līguma izpildes laika ignorē (neatbild un/vai nekāda veida nereaģē 5 (piecu) darba dienu laikā) uz Pasūtītāja nosūtītam vēstulēm, e-pastiem un/vai tālruņa zvaniem, tas maksā Pasūtītājām līgumsodu 500,00 (pieci simti pieci simti euro, un 00 centi) EUR par katru gadījumu, bet kopumā ne vairāk par 10% (desmit procentiem) no Līguma 3.2.punktā norādītās līgumcenas.
7.8. Gadījumā, ja Izpildītājs Līguma izpildes laikā, sniedz Pasūtītājam nekvalitatīvi izstrādātus dokumentus (dokumentus, kuru saturs neatbilst Latvijas būvnormatīvos noteiktām prasībām, un/vai nav labotas noradītās kļūdas), tas maksā Pasūtītājam līgumsodu 500,00 (pieci simti euro, un 00 centi) EUR par katru konstatēto gadījumu bet kopumā ne vairāk par 10% (desmit procentiem) no Līguma 3.2.punktā norādītās līgumcenas.  
7.9. Gadījumā, ja Izpildītājs Līguma izpildes laikā, Pasūtītāja noteiktā laikā nesniedz aktuālos dokumentus, kas atspoguļo faktiski padarīto un/vai plānotās darbības, tas maksā Pasūtītājam līgumsodu 500,00 (pieci simti euro, un 00 centi) EUR par katru gadījumu bet kopumā ne vairāk par 10% (desmit procentiem) no Līguma 3.2.punktā norādītās līgumcenas.
7.10. Līgumsoda, kas noteikts par saistības nepienācīgu izpildi vai neizpildīšanu Līgumā noteiktajā termiņā, samaksa neatbrīvo no Līgumā noteikto saistību izpildes un zaudējumu atlīdzināšanas.
7.11. Pasūtītājs neatbild par zaudējumiem, kas Izpildītājam radušies sakarā ar Pakalpojuma sniegšanas apturēšanu Līguma 6.4.3. punktā paredzētajā kārtībā. Pasūtītājs atļauj Pakalpojuma sniegšanas atsākšanu tikai pēc tam, kad Izpildītājs rakstveida apliecinājis pārkāpumu novēršanu.
7.12. Neatkarīgi no citiem Līguma noteikumiem Izpildītājs atbild par tādiem trešo personu prasījumiem attiecībā uz tām nodarītiem kaitējumiem, kas tām radušies Pakalpojuma sniegšanas laikā Izpildītāja darbības vai bezdarbības rezultātā.
7.13. Parakstot vienošanos, Līdzēji var izbeigt Līguma darbību pirms termiņa, iepriekš veicot savstarpējos norēķinus. Ja vienošanos par Līguma darbības izbeigšanu slēdz pēc Izpildītāja ierosinājuma, Pasūtītājs var prasīt Izpildītājam maksāt līgumsodu līdz 10% (desmit procentu) apmērā no Līguma neizpildīto saistību summas bez pievienotās vērtības nodokļa.
7.14. Ja Līgums tiek izbeigts pirms termiņa 11.2.punktā noteiktajos gadījumos, Pasūtītājs neapmaksā uz Līguma izbeigšanas brīdi sniegto Pakalpojuma daļu, par kuru nav parakstīts Pakalpojuma pieņemšanas-nodošanas akts, kā arī citus ar Līguma izpildi saistītos Izpildītāja zaudējumus.
7.15. Gadījumā, ja Izpildītājs ir pilnsabiedrība vai piegādātāju apvienība, kura nodibināta Līguma izpildei, pilnsabiedrības biedri vai piegādātāju apvienības dalībnieki nav tiesīgi izstāties no pilnsabiedrības/piegādātāju apvienības vai mainīt dibināšanas (sabiedrības) līgumā noteikto katra biedra/dalībnieka sniedzamo Pakalpojuma apjomu, bez iepriekšējas rakstiskas saskaņošanas ar Pasūtītāju.
7.16. Izpildītājs ir finansiāli atbildīgs par informācijas slēpšanu vai nesniegšanu, vai par nepatiesas informācijas sniegšanu Pasūtītājam.
7.17. Saskaņā ar Līguma noteikumiem Pasūtītāja aprēķināto līgumsodu samaksas termiņš ir 10 (desmit) darba dienas pēc paziņojuma par līgumsoda aprēķināšanu parakstīšanas dienas, ja Līdzēji nav vienojušies citādi.
7.18. Izpildītājs atlīdzina Pasūtītājam valsts vai pašvaldības institūciju uzliktos naudas sodus, kas noteikti Izpildītāja vainas dēļ.
7.19. Izpildītajam ir pienākums pēc Pasūtītāja rakstiska lūguma, objektīva pamatojuma dēļ veikt darbinieku un/vai piesaistītā speciālista nomaiņu. 
7.20. Pasūtītājs neuzņemas atbildību, ja Izpildītājs pārkāpis normatīvajos aktos noteiktās prasības.
7.21. Jebkuras nesaskaņas, domstarpības vai strīdi tiek risināti savstarpēju sarunu ceļā. Ja Līdzēji nespēj vienoties, jebkurš strīds izšķirams Latvijas Republikas tiesā, piemērojot Latvijas Republikas normatīvos aktus.
NEPĀRVARAMA VARA
8.1. Līdzēji nav atbildīgi par savu saistību izpildi, ne arī par saistību neizpildes vai nepienācīgas izpildes rezultātā otram Līdzējam radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Līdzēji nevarēja ne paredzēt, ne novērst. Jebkura Līdzēju finanšu līdzekļu nepietiekamība vai tās apakšuzņēmēju pienākumu neizpilde nav uzskatāma par nepārvaramas varas apstākļiem.
8.2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
8.3. Gadījumā, ja rodas nepārvaramas varas apstākļi, kas ietekmē Līguma atsevišķu Pakalpojuma daļu izpildes termiņus, bet netraucē izpildīt Līgumu kopumā, Līdzēji saskaņo savu turpmāko rīcību attiecībā uz Līguma izpildi un tā termiņiem.
8.4. Līdzējam, kura darbību apgrūtina nepārvaramas varas apstākļi, nekavējoties jāinformē par to otru Līdzēju, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
8.5. Ja nepārvaramas varas apstākļi turpinās ilgāk par 2 (diviem) mēnešiem, Līdzējiem ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienam no Līdzējiem nav tiesību uz zaudējumu atlīdzību un tiek veikts norēķins par faktiski sniegto Pakalpojumu, kas ir nodots Līgumā noteiktajā kārtībā.
INTELEKTUĀLAIS ĪPAŠUMS UN AUTORTIESĪBAS
9.1. Izpildītāja Līguma ietvaros izstrādātie materiāli ir Pasūtītāja īpašums, un Izpildītājam ir pienākums tos nodot Pasūtītājam. Izpildītājs nav tiesīgs minētos materiālus izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas saņemšanas.
9.2. Intelektuālā īpašuma tiesības, kas attiecas uz dokumentāciju vai jebkuru citu Izpildītāja Līguma ietvaros izstrādāto produktu, ar tā radīšanas brīdi pāriet Pasūtītājam, kas šīs tiesības var izmantot pēc saviem ieskatiem, bez jebkādiem ģeogrāfiskiem vai citiem ierobežojumiem.
9.3. Izpildītājs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar Pakalpojuma sniegšanu vai Izpildītāja Līguma ietvaros izstrādātā darba turpmāku izmantošanu.
9.4. Pasūtītājam ar Līgumu un bez papildus atlīdzības tiek nodotas Izpildītāja kā autora Autortiesību likuma 15.pantā minētās esošās un nākamās mantiskās tiesības attiecībā uz saskaņā ar Līgumu radītajiem autortiesību objektam. Minētās tiesības Pasūtītājs ir tiesīgs atsavināt citām personām. Visu autora mantisko tiesību kopums un īpašuma tiesības pilnībā uz autortiesību objektiem (jebkuru to daļu) pāriet Pasūtītājam brīdī, kad Pasūtītājs ir veicis apmaksu par Pakalpojuma (jebkuru tā daļu) izpildi vai daļēju atlīdzības izmaksu, ja no Izpildītājam izmaksājamās atlīdzības saskaņā ar Līguma noteikumiem ir ieturēts līgumsods. 
9.5. Pasūtītājs iegūst visas tiesības detalizēt, izmainīt, pārveidot, grozīt un papildināt autortiesību objektus vai tā daļas, izmantot tos jaunu darbu radīšanai un pielāgot savām vajadzībām, un šādām darbībām jebkurā gadījumā nav nepieciešama atsevišķa Izpildītāja piekrišana. 
9.6. Izpildītājs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar pakalpojuma sniegšanu Līguma ietvaros vai Izpildītāja Līguma ietvaros izstrādātā produkta turpmāku izmantošanu. 
9.7. Izpildītājs nodrošina no citām autortiesību objektu izstrādē iesaistītajām personām visu atļauju un tiesību saņemšanu, kas nepieciešamas, lai autortiesību objektus nodotu Pasūtītājam. 
9.8. Sniedzot Pakalpojumu Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu. Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no jebkurām citām personām saņem visas atļaujas un tiesības, kas nepieciešamas, lai nodotu Pasūtītājam Līgumā noteiktās tiesības un uzturētu tās spēkā.
9.9. Izbeidzot Līgumu pirms Līguma 2.2. apakšpunkta noradīta termiņa, visas autortiesības pienākas Pasūtītajam, kurus var izmantot pēc sava uzskata.
PERSONAS DATU AIZSARDZĪBA
10.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Līdzējs, kurš sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgā Līdzēja darbiniekiem.
10.2. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
10.3. Līdzējs, kurš nodod otram Līdzējam fizisko personu datus apstrādei, atbild par piekrišanas iegūšanu no attiecīgajiem datu subjektiem.
10.4. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
10.5. Ja saskaņā ar piemērojamiem normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien spēkā esošie normatīvie akti to neaizliedz.
10.6. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
10.7. Katrs no Līdzējiem ir tiesīgs nekavējoties apturēt turpmāku personas datu nosūtīšanu, ja otrs Līdzējs nenodrošina datu apstrādes prasību ievērošanu (t.sk, no attiecīgā Līdzēja darbiniekiem vai apakšuzņēmējiem), ko tam uzliek šis Līgums vai jebkādi piemērojamie normatīvie akti. Šajā gadījumā Līdzējs, kurš konstatē pārkāpumu, ir tiesīgs pieprasīt otram Līdzējam nodoto datu atdošanu atpakaļ un tam sekojošu datu dzēšanu no otra Līdzēja sistēmām.
10.8. Pēc Līguma izbeigšanas vai darbības termiņa beigām, Līdzēji nodod atpakaļ no otra Līdzēja saņemtos personas datus un to kopijas un, ciktāl to pieļauj piemērojamie normatīvie akti, iznīcināt visus šādus datus un iesniegt rakstveida apliecinājumu otram Līdzējam par šā apakšpunkta izpildi.
10.9. Līdzēji apliecina, ka:
10.9.1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
10.9.2. ka tie sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
10.9.3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
10.9.4. bez otra Līdzēja rakstveida piekrišanas nepieļaut datu nodošanu tālākai apstrādei apakšuzņēmējiem. Ja ir saņemta šajā apakšpunktā minētā piekrišana, nodrošināt, ka apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegt ar Apakšuzņēmēju noslēgtā līguma apliecinātu kopiju;
10.9.5. uzglabāt ierakstus par visām veiktajām datu apstrādes darbībām, nodrošināt, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem.
LĪGUMA PIRMSTERMIŅA IZBEIGŠANA
11.1. Līgums var tikt izbeigts tikai Līgumā noteiktajā kārtībā vai Līdzējiem savstarpēji rakstveida vienojoties.
11.2. Pasūtītājs var vienpusēji atkāpties no Līguma pirms termiņa, nosūtot Izpildītājam rakstveida paziņojumu, Publisko iepirkumu likumā paredzētajos un šādos gadījumos:
11.2.1. Izpildītājs nesniedz Pakalpojumu, par ko Pasūtītājs nosūtījis rakstveida paziņojumu;
11.2.2. Izpildītājs neievēro kādu no Līgumā noteiktajiem Pakalpojuma izpildes termiņiem un ja Izpildītāja nokavējums ir sasniedzis vismaz 5 (piecas) darba dienas;
11.2.3. Izpildītājs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus, un ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma saņemšanas;
11.2.4. Izpildītājs atkārtoti nepilda kādu no Līguma 6.1.punktā noteiktajiem Izpildītāja pienākumiem, par ko Pasūtītājs rakstveida brīdinājis Izpildītāju;
11.2.5. Pakalpojuma sniegšana neatbilst Līgumam, un šī neatbilstība nav vai nevar tikt novērsta un neatbilstībā nav vainojams Pasūtītājs;
11.2.6. Izpildītājs pēc Pasūtītāja pieprasījuma neaptur Pakalpojuma izpildi Līgumā noteiktajos gadījumos;
11.2.7. Izpildītājs pārkāpj Latvijas Republikā spēkā esošos normatīvos aktus vai Līguma prasības, kas attiecas uz Pakalpojuma izpildes kārtību un kvalitāti;
11.2.8. Izpildītājs nespēj turpmāk pildīt Līgumu;
11.2.9. Izpildītājs Līguma noslēgšanas laikā vai Līguma izpildes laikā sniedzis nepatiesas vai nepilnīgas ziņas vai apliecinājumus;
11.2.10. Pret Izpildītāju uzsākts maksātnespējas process vai tā darbība izbeigta vai pārtraukta, vai apturēta Izpildītāja saimnieciskā darbība;
11.2.11. Līgumu nav iespējams izpildīt tādēļ, ka Izpildītājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.3. Izpildītājs var vienpusēji atkāpties no Līguma pirms termiņa, nosūtot Pasūtītājam rakstveida paziņojumu, ja:
11.3.1. Pasūtītājs neveic maksājumus Līguma 4.4.punktā noteiktajā kārtībā, un līgumsods sasniedzis 10% (desmit procentus) no neapmaksātā rēķina summas bez pievienotās vērtības nodokļa;
11.3.2. Pasūtītāja darbība tiek izbeigta vai pārtraukta.
11.4. Izbeidzos Līgumu pirms Līguma 2.2 apakšpunkta minēta termiņa Pasūtītājs, veic maksājumu par daļēji veikto pakalpojumu, par maksājuma summu savstarpēji vienojoties.

LĪGUMA GROZĪŠANAS KĀRTĪBA
12.1. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:
12.1.1. grozījumi ir nebūtiski;
12.1.2. grozījumi ir būtiski. Ja grozījumi ir būtiski, tos drīkst izdarīt, neveicot Publisko iepirkumu likumā paredzēto procedūru, tikai Līguma 12.2.punktā noteiktajos gadījumos;
12.1.3. grozījumi attiecas uz līgumcenas palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Līguma 12.2.1. - 12.2.3.punktu), vienlaikus nepārsniedz 10% (desmit procentus) no sākotnējās līgumcenas un Ministru kabineta noteiktās līgumcenu robežas, sākot ar kurām paziņojums par līgumu publicējams Eiropas Savienības Oficiālajā Vēstnesī.
12.2. Būtiski Līguma grozījumi ir pieļaujami:
12.2.1. gadījumos, kad Pasūtītājam ir nepieciešami papildu Pakalpojumi, kas nebija iekļauti sākotnējā iepirkuma procedūrā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkuma procedūrā iegādāto, vai Izpildītāja maiņa radītu ievērojamas grūtības;
12.2.2. ja ir radusies tādu no Līdzēju gribas neatkarīgu apstākļu dēļ neparedzētu darbu nepieciešamība, kurus Līdzēji, slēdzot Līgumu, nevarēja paredzēt;
12.2.3. ja ir radušiem tādi neparedzēti darbi, Pasūtītājam precizējot vai papildinot Līguma priekšmetu vai Līguma objektu;
12.2.4. ja Līgums objektīvu, no Izpildītāja gribas neatkarīgu iemeslu dēl nav izpildāms, ja netiek veikti neparedzēti darbi;
12.2.5. un citi Līguma grozījumi, kas nepieciešami tādu iemeslu dēļ, kurus Pasūtītājs iepriekš nevarēja paredzēt;
12.2.6. ja Izpildītāju aizstāj ar citu Pakalpojuma sniedzēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Pakalpojuma sniedzējs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta otrās daļas 1.-7., 10.-14.punktā paredzētie izslēgšanas noteikumi.
12.3. Ja Līguma izpildes gaitā radusies Līguma 12.2.2.-12.2.5. apakšpunktā minētā nepieciešamība veikt izmaiņas Tehniskajā specifikācijā, tai skaitā, ja Līguma izpildes laikā tiek konstatēta nepieciešamība koriģēt Pakalpojuma sniegšanas uzdevumu ar papildus uzdevumiem, lai sasniegtu Pakalpojuma maksimāli efektīvāku rezultātu un lietderību turpmākajā Pasūtītāja rīcībā, tad Līdzējiem ir tiesības vienoties par izmaiņām Tehniskajā specifikācijā, kā arī atbilstošām Līguma līgumcenas izmaiņām un izmaiņām Pakalpojuma izpildes termiņos, objektīvi izvērtējot izmaiņu pamatotu nepieciešamību.
12.4. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma līgumcenas attiecībā uz katru gadījumu, kas minēts Līguma 12.2.1.-12.2.6.punktā.
12.5. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abi Līdzēji. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.
12.6. Pasūtītājs, atbilstoši Publisko iepirkumu likuma 61.panta piektajai daļai, atkarībā no pakalpojuma nepieciešamības, pieejamā finansējuma apjoma vai citiem objektīviem apstākļiem var izmainīt plānoto pakalpojuma apjomu, samazinot vai palielinot pakalpojuma daudzumu ar nosacījumu, ka minēto izmaiņu apjoms nesasniedz 10 % (desmit procenti) no Līguma 3.2.apakšpunktā norādītās Līguma summas. Par Darbu apjoma izmaiņām Pasūtītājs savlaicīgi informē Izpildītāju un Izpildītājam šis paziņojums ir saistošs

PRASĪBAS ATTIECĪBĀ UZ PERSONĀLU UN APAKŠUZŅĒMĒJIEM
13.1. Pirms Līguma abpusējas parakstīšanas Izpildītājam jāiesniedz Pakalpojuma sniegšanā iesaistīto visu apakšuzņēmēju (ja tādus plānots iesaistīt; Līguma 5.pielikums) saraksts, kurā norādīti apakšuzņēmēju nosaukumi, kontaktinformācija un to pārstāvēt tiesīgās personas, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Pakalpojuma sniegšanā.
13.2. Izpildītājs nav tiesīgs bez saskaņošanas ar Pasūtītāju veikt Atklāta konkursa piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
13.3. Pasūtītājs nepiekrīt Atklāta konkursa piedāvājumā norādītā speciālista nomaiņai, ja piedāvātais speciālists neatbilst Atklāta konkursa dokumentos speciālistiem vai personālam izvirzītajām prasībām vai tam nav vismaz tādas pašas kvalifikācijas un pieredzes kā speciālistam, kas tika vērtēts, nosakot saimnieciski visizdevīgāko piedāvājumu.
13.4. Pasūtītājs nepiekrīt Atklāta konkursa piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
13.4.1. [bookmark: _Hlk97199594]piedāvātais apakšuzņēmējs neatbilst Atklāta konkursa dokumentos apakšuzņēmējiem izvirzītajām prasībām;
13.4.2. tiek nomainīts apakšuzņēmējs, uz kura iespējām Atklātā konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un Atklāta konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Atklātā konkursā Izpildītājs atsaucies, apliecinot savu atbilstību Atklātā konkursā noteiktajām prasībām, vai tas atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas nosacījumiem;
13.4.3. piedāvātais apakšuzņēmējs, kura sniedzamo Pakalpojumu vērtība ir vismaz EUR 10 000 (desmit tūkstoši euro un 00 centi), atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas nosacījumiem;
13.4.4. [bookmark: _Hlk97199693]apakšuzņēmēja maiņas rezultātā tiktu izdarīti tādi grozījumi Izpildītāja Atklāta konkursa piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
13.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Atklāta konkursa piedāvājumā, būtu ietekmējušas piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem.
13.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta otrās 1.-7., 10.-14.punkta noteikumus. Publisko iepirkumu likuma 42.panta ceturtās daļā 2. 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
13.7. Pasūtītājs pieņem lēmumu atļaut vai atteikt Izpildītāja speciālista vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
13.8. Pasūtītājs nav paredzējis Līgumā veikt tiešus maksājumus apakšuzņēmējiem.

APDROŠINĀŠANA, BANKAS GARANTIJA/APDROŠINATĀJA GALVOJUMS
14.1. Izpildītājam 5 (piecu) darba dienu laikā no Līguma parakstīšanas jāiesniedz Pasūtītājam Izpildītāja vispārējās civiltiesiskās atbildības apdrošināšanas polises un Līguma izpildē iesaistīto būvspeciālistu profesionālās civiltiesiskās atbildības apdrošināšanas polises, apdrošināšanas līgumu un dokumentu, kas apliecina apdrošināšanas prēmijas apmaksu. Par Izpildītāja vispārējās civiltiesiskās atbildības apdrošināšanu un Līguma izpildē iesaistīto būvspeciālistu profesionālās civiltiesiskās atbildības apdrošināšanu Izpildītājs noslēdz atsevišķus apdrošināšanas līgumus un minētajos līgumos iekļauj šādu apdrošināšanas segumu un nosacījumus:
14.1.1. Izpildītāja civiltiesiskās atbildības apdrošināšanu par Līguma 1.1. apakšpunktā minēto Priekšizpēti ar kopējo atbildības limitu un atbildības limitu par katru gadījumu ne mazāku kā Ministru kabineta 2014. gada 19. augusta noteikumos Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikto un pašrisku ne lielāku kā EUR 500,00 (pieci simti euro, 00 centi);
14.1.2. Izpildītāja būvspeciālistu profesionālās civiltiesiskās atbildības apdrošināšanu par Līguma 1.1. apakšpunktā minēto Priekšizpēti  ar atbildības limitu ne mazāku kā Ministru kabineta 2014. gada 19. augusta noteikumos Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikto un pašrisku ne lielāku kā EUR 500,00 (pieci simti euro, 00 centi).
14.2. Izpildītājs nodrošina Līguma 14.1. punktā minēto apdrošināšanu visu Pakalpojuma veikšanas laiku.
14.3. Izpildītājs nodrošina, ka Līguma 14.1. punktā minētajos līgumos tiek iekļauts šāds apdrošināšanas segums un nosacījumi:
14.3.1. kā trešā persona norādīts arī Pasūtītājs;
14.3.2. ietverta atbildība par zaudējumiem Pasūtītāja darbiniekiem un īpašumam;
14.4. Apdrošināšanas segumā iekļauti visi Apakšuzņēmēji. Pirms Līgumā noteikto apdrošināšanas polišu parakstīšanas attiecīgā apdrošināšanas polise, apdrošināšanas līgums, kā arī jebkādi grozījumi tajos iepriekš rakstiski jāsaskaņo ar Pasūtītāju. Gadījumā, ja Izpildītājs neievēro šajā apakšpunktā noteikto, uzskatāms, ka Izpildītājs nav izpildījis Līgumā noteikto pienākumu par apdrošināšanas polišu nodrošināšanu un uzturēšanu Līgumā noteiktajā kārtībā un termiņā. 
14.5. Izpildītājam ir pienākums 10 (desmit) darba dienu laikā no Līguma noslēgšanas iesniegt Pasūtītājam Pasūtītāja akceptētu pirmā pieprasījuma beznosacījumu Bankas garantiju/ Apdrošinātāja galvojumu Līguma (saistību) izpildei 5% apmērā no Līgumcenas. Bankas garantijai/Apdrošinātāja galvojumam jābūt spēkā visā darbu izpildes laikā un vēl 15 (piecpadsmit) dienas pēc Līguma 2.2. punktā minētā termiņa beigām. Ja darbu izpildes termiņš pārsniedz Bankas garantijā/Apdrošinātāja galvojumā norādīto termiņu, Izpildītājs veic nepieciešamās darbības, lai nodrošinātu Bankas garantijas/Apdrošinātāja galvojuma termiņa pagarināšanu uz laika periodu, kas nodrošina šajā punktā noteiktā nosacījuma, par Bankas garantijas/Apdrošinātāja galvojuma termiņu, izpildi un iesniedz Pasūtītājam dokumentu, kas apliecina Bankas garantijas/Apdrošinātāja galvojuma termiņa pagarināšanu ne vēlāk, kā 10 (desmit) darba dienas pirms sākotnējā Bankas garantijas/Apdrošinātāja galvojuma termiņa beigām. Bankas garantijai/Apdrošinātāja galvojumam pēc satura jāatbilst Līguma 6.pielikumā vai 7. pielikumā pievienotajai formai.
14.6. Pirms Līgumā noteikto Bankas garantiju/Apdrošinātāja galvojuma parakstīšanas, attiecīgais dokuments Izpildītājam jāsaskaņo ar Pasūtītāju. Jebkādi grozījumi Bankas garantijā/Apdrošinātāja galvojumā iepriekš ir rakstveida jāsaskaņo ar Pasūtītāju. Par Līgumā noteikto Bankas garantijas/Apdrošinātāja galvojuma un civiltiesiskās atbildības apdrošināšanas polises iesniegšanas termiņu Pasūtītājam tiek uzskatīts laiks, kad Pasūtītājam iesniegta tā akceptēta Bankas garantija/Apdrošinātāja galvojuma un civiltiesiskās atbildības apdrošināšanas polise.
VISPĀRĒJIE NOTEIKUMI
15.1. Pasūtītāja nozīmēta kontaktpersona šī Līguma izpildes laikā:
	15.1.1. [bookmark: _Hlk97200241]Rīgas valstspilsētas pašvaldības Pilsētas attīstības departamenta Projektu vadības pārvaldes Publiskās infrastruktūras projektu izstrādes nodaļas […]


15.2. Izpildītāja nozīmēta kontaktpersona Līguma izpildes laikā:
	15.2.1. <amats, vārds, uzvārds>, tālrunis: <numurs>, e-pasts: <adrese>


15.3. Līdzēja kontaktpersona ir atbildīga par Līguma izpildes organizēšanu un uzraudzīšanu. Kontaktpersonai, kas nav Līdzēja izpildinstitūcijas loceklis vai kuram nav attiecīga pilnvarojuma, nav tiesību veikt labojumus vai izdarīt grozījumus šajā Līgumā. 
15.4. Šis Līgums ir saistošs Līdzējiem, kā arī visām trešajām personām, kas likumīgi pārņem viņu tiesības un pienākumus.
15.5. Ja kāds no Līguma noteikumiem atbilstoši Latvijas Republikas spēkā esošajiem normatīvajiem aktiem kļūst pilnībā vai daļēji par spēkā neesošu vai kļūst neizpildāms, tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem, atbilstoši Līguma mērķiem saskaņā ar attiecīgos normatīvos aktos izvirzītām prasībām.
15.6. Jautājumi, kas nav noregulēti Līgumā, apspriežami saskaņā ar Latvijas Republikas normatīvajiem aktiem.
15.7. Kādu Līgumā noteikto tiesību neizmantošana neietekmē šādas tiesības un nenozīmē Līdzēja atteikšanos no šādām tiesībām, tāpat šādu tiesību daļēja izmantošana neliedz Līdzējam to tālāku izmantošanu.
15.8. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm, un nekādā gadījumā nevar tikt izmantots vai ietekmēt Līguma noteikumu tulkošanu.
15.9. Līdzēji informācijas un dokumentu apritē izmanto Līgumā norādītos e-pastus. Informācija un dokumenti, kas nosūtīti otram Līdzējam uz Līgumā norādīto e-pastu, uzskatāmi par saņemtiem un tie ir saistoši otram Līdzējam. Minētais noteikums neattiecas uz informāciju un dokumentiem, kuru iesniegšanas/nosūtīšanas kārtība ir īpaši atrunāta citos Līguma noteikumos. Ja dokuments sūtīts ar pasta starpniecību ierakstītā sūtījumā, tas uzskatāms par saņemtu 7. (septītajā) dienā pēc tā nodošanas pastā, bet, ja tas sūtīts elektroniski, tas uzskatāms par paziņotu 2. (otrajā) darba dienā pēc tā nosūtīšanas. 
15.10. Līdzējam ir pienākums nekavējoties rakstiski paziņot otram Līdzējam par šajā Līgumā norādīto rekvizītu maiņu, pretējā gadījumā nepaziņojušais Līdzējs nevar atsaukties uz saistību neizpildi, ko izraisījis nepaziņošanas fakts.
15.11. Līgums un tā pielikumi satur pilnīgu Līdzēju vienošanos, un Līdzējiem ir saistošas tikai tās saistības, kas ir atrunātas šajā Līgumā un tā pielikumos. Ja starp Līdzējiem attiecībā uz Līguma priekšmetu ir iepriekš ticis noslēgts līgums, tad ar šī Līguma spēkā stāšanos iepriekš noslēgtais līgums beidz savu darbību, ievērojot līguma  noteikto. 
15.12. Līdzēji ar saviem parakstiem apliecina, ka Līdzējiem ir saprotams Līguma saturs, nozīme un sekas, Līdzēji atzīst Līgumu par pareizu un savstarpēji izdevīgu un tās labprātīgi vēlas to parakstīt.
15.13. Līgums sagatavots elektroniski un abi Līdzēji to parakstījušas elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. Līgumam ir 7 pielikumi, kas ir Līguma neatņemama sastāvdaļa.
15.14. Līguma pielikumi, kuri pievienoti līgumam:
1.pielikums: Tehniskā specifikācija (atsevišķa datne);
2.pielikums: Finanšu piedāvājums (atsevišķa datne);
3.pielikums: Laika grafiks (atsevišķa datne);
4.pielikums: Piesaistīto speciālistu saraksts (atsevišķa datne);
5.pielikums: Apakšuzņēmēju saraksts (tiks norādīts, ja attiecināms);
6. pielikums: Līguma izpildes nodrošinājums (apdrošinātājam) (tiks norādīts, ja attiecināms);
7. pielikums: Līguma izpildes nodrošinājums (bankai) (tiks norādīts, ja attiecināms).
LĪDZĒJU REKVIZĪTI UN PARAKSTI
	Saņēmējs:  

	Rīgas valstspilsētas pašvaldība  
Adrese: Rātslaukums 1, Rīga, LV-1050  
NMR kods:90011524360  
PVN reģ. Nr.LV90011524360  
Banka:   
Bankas kods: 
Konts:
Projektam:  
  

	Pasūtītājs:  
	Izpildītājs:  

	Rīgas domes Pilsētas attīstības departaments  
Adrese: Dzirnavu iela 140, Rīga,  
LV-1050  
Iestādes kods: 207  
	Adrese:  
Reģistrācijas Nr.:   
Banka:   
Konts:   

	  __________________________  
 
	_______________________________  
  





ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums
atklāta konkursa, identifikācijas
[bookmark: _Hlk160544538]Nr. CAIP 2024/110, līgumam



TEHNISKĀ SPECIFIKĀCIJA 




Atsevišķa datne


2. pielikums
atklāta konkursa, identifikācijas
Nr. CAIP 2024/110, līgumam


Finanšu piedāvājums

                                                         


Atsevišķas datnes


3. pielikums
atklāta konkursa, identifikācijas
Nr. CAIP 2024/110, līgumam



Laika grafiks




Atsevišķa datne


4. pielikums
atklāta konkursa, identifikācijas
Nr. CAIP 2024/110, līgumam



PIESAISTĪTO SPECIĀLISTU SARAKSTS




Atsevišķa datne


5. pielikums
atklāta konkursa, identifikācijas
Nr. CAIP 2024/110, līgumam



APAKŠUZŅĒMĒJU SARAKSTS




Atsevišķa datne


6. pielikums
atklāta konkursa, identifikācijas
Nr. CAIP 2024/110, līgumam
Paraugs



[bookmark: _Hlk164759038]Līguma izpildes nodrošinājuma veidnes paraugs (apdrošinātājam)
<apdrošināšanas sabiedrības/ ārvalsts apdrošināšanas filiāles nosaukums, reģistrācijas numurs, juridiskā adrese, e-pasta adrese> (turpmāk – Apdrošinātājs)

Kam: <Pasūtītāja nosaukums> <reģistrācijas numurs> <adrese> (turpmāk – Apdrošinātais)

PIRMĀ PIEPRASĪJUMA, NEATSAUCAMA, BEZNOSACĪJUMA LĪGUMA (SAISTĪBU) IZPILDES GARANTIJA

<Vietas nosaukums>, <gads>.gada <datums>.<mēnesis>

<gads>.gada <datums>.<mēnesis> noslēgtais līgums „<Līguma nosaukums>” (Nr.<līguma numurs>; turpmāk – Līgums).
Līguma objekts: ________________.
______ <Uzņēmēja nosaukums> <reģistrācijas numurs> <adrese> (turpmāk – Apdrošinājuma ņēmējs) ir noslēdzis Līgumu saskaņā ar kuru Apdrošinājuma ņēmējam ir pienākums iesniegt Apdrošinātajam Līguma (saistību) izpildes garantiju (turpmāk – Garantija) uz termiņu, kas noteikts Līgumā.

Pamatojoties uz faktu, ka Apdrošinājuma ņēmējs ir noslēdzis Līgumu ar Apdrošināto, ar Garantiju Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) pēc Apdrošinātā pirmā pieprasījuma 10 (desmit) dienu laikā pēc atlīdzības pieprasījuma saņemšanas apņemas izmaksāt Apdrošinātajam tā pieprasītajā apmērā, kas nav lielāka par <summa cipariem> EUR (<summa vārdiem> euro).

Ar Garantiju un apdrošināšanas polisi Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām apliecina, ka Garantijas ietvaros par apdrošināšanas gadījumu tiks uzskatīta jebkura Apdrošinājuma ņēmēja Līgumā noteikto saistību pilnīga vai daļēja neizpilde vai nepienācīga saistību izpilde, t.sk., bet ne tikai:

· ar Līgumu neuzsākti vai nepabeigti darbi, kas ir bijuši jāizpilda, t.sk. visu iespējamo trūkumu novēršanai vai izlabošanai saskaņā ar Līgumu;
· pilnībā vai daļēji neizpildīti, nepienācīgi izpildīti darbi vai uzņemtās saistības, kas bija jāveic saskaņā ar Līgumu, bet kuras pilnībā vai daļēji nav izpildītas vai ir izpildītas nepienācīgi;
· ar Līgumu noteiktā jebkura saistību neizpilde par ko ir paredzēti tīri finansiālie zaudējumi (t.sk. līgumsodi, nokavējuma procenti un citi sodi);
· Apdrošinājuma ņēmēja Līgumā noteikto saistību neizpildes dēļ radītie zaudējumi Apdrošinātajam.

Apdrošinātajam nav pienākums iesniegt Apdrošinātājam pierādījumus par pilnīgu vai daļēju ar Līguma uzlikto saistību neizpildi un/vai zaudējumu iestāšanās faktu un/vai apmēru, taču Apdrošinātajam atlīdzības pieprasījumā ir jānorāda, kādas saistības Apdrošinājuma ņēmējs nav izpildījis, kādus zaudējumus radījis, norādot to neizpildes/zaudējuma apmēru - pilnībā vai daļēji.

Apdrošinātāja pienākumi pret Apdrošināto un Apdrošinājuma ņēmēju saskaņā ar Garantiju stājas spēkā mirklī, kad Apdrošinājuma ņēmējs Apdrošinātājam ir apmaksājis apdrošināšanas prēmiju un citus maksājumus, ja tādi ir bijuši jāveic, un ir spēkā līdz __________ (datums).

Pamatojoties uz Garantiju, Apdrošinātājs apņemas apdrošināšanas atlīdzību izmaksāt tikai Apdrošinātajam, citkārt Apdrošinātajam nav tiesību Garantijas saistības nodot trešajām personām.

Garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Domstarpības un visi strīdi, kas radušies saistībā ar piedāvājuma nodrošinājumu un kurus nav iespējas atrisināt sarunu ceļā starp Apdrošinātāju, Apdrošināto un Apdrošinājuma ņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Garantija ir neatņemama apdrošināšanas līguma Nr. _____un polises Nr. ____ daļa. Izpildes garantija, apdrošināšanas līgums un polise ir izdota saskaņā ar 20__. _____. _____ apdrošināšanas noteikumiem Nr. _______ (turpmāk – Noteikumi). Pretrunu gadījumā starp Garantiju un Noteikumiem, Noteikumus piemēro tikai tiktāl, ciktāl Garantijā nav noteikts citādi – visos gadījumos juridiski prevalē Garantijā ietvertie noteikumi un nosacījumi.
	
<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<kredītiestādes/kredītiestādes filiāles/ārvalsts kredītiestādes filiāles  vai apdrošināšanas sabiedrības/ ārvalsts apdrošināšanas filiāles zīmoga nospiedums>





7. pielikums
atklāta konkursa, identifikācijas
Nr. CAIP 2024/110, līgumam
Paraugs
[bookmark: _Hlk164758995]

Līguma izpildes nodrošinājuma veidnes paraugs (bankām)
<Pasūtītāja nosaukums> <reģistrācijas numurs> <adrese>

PIRMĀ PIEPRASĪJUMA, NEATSAUCAMA, BEZNOSACĪJUMA LĪGUMA (SAISTĪBU) IZPILDES GARANTIJA

<Vietas nosaukums>, <gads>.gada <datums>.<mēnesis>

Mēs, <kredītiestādes/kredītiestādes filiāles/ārvalsts kredītiestādes filiāles nosaukums, reģistrācijas numurs, juridiskā adrese, e-pasta adrese> (turpmāk – Banka), neatsaucami, pamatojoties uz <gads>.gada <datums>.<mēnesis> starp <Uzņēmēja nosaukums> <reģistrācijas numurs> <adrese> (turpmāk – Uzņēmējs) un <Pasūtītāja nosaukums>, <reģistrācijas numurs> (turpmāk – Pasūtītājs) noslēgto līguma „<Līguma nosaukums>” (Nr.<līguma numurs> (turpmāk – Līgums), neatkarīgi no jebkādiem strīdiem saistībā ar Līgumu, bez jebkādiem nosacījumiem un atsakoties no jebkādām atrunām, ierunu tiesībām, t.sk. atsakoties izmantot mūsu klienta - <Uzņēmēja nosaukums> kā galvenā parādnieka, jebkādas atrunas, ierunas, pēc pirmā <Pasūtītāja nosaukums> pieprasījuma uzņemamies pienākumu 7 dienu laikā no Pasūtītāja rakstiska pieprasījuma, kurā minēts, ka Uzņēmējs nav izpildījis no Līguma izrietošās saistības, savu Līgumā noteikto saistību neizpildes dēļ radījis zaudējumus Pasūtītājam, norādot ko Uzņēmējs nav izpildījis, kādus zaudējumus radījis, saņemšanas dienas, neprasot Pasūtītājam pamatot savu pieprasījumu, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> euro), maksājumu veicot uz pieprasījumā norādīto norēķinu kontu.

Pasūtītāja pieprasījumam jābūt saņemtam Bankā ne vēlāk kā Garantijas beigu datumā - <gads>.gada <datums>.<mēnesis>

Pieprasījumu paraksta Pasūtītāju pārstāvēt tiesīga persona, kuras identitāte un pārstāvības tiesības apliecina drošs elektronisks paraksts uz pieprasījuma, kas noformēts kā elektronisks dokuments un nosūtīts uz Bankas elektroniskā pasta adresi: _________________________.

Garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Domstarpības un visi strīdi, kas radušies saistībā ar Izpildes garantiju un kurus nav iespējas atrisināt sarunu ceļā starp Banku, Pasūtītāju un Uzņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<kredītiestādes/kredītiestādes filiāles/ārvalsts kredītiestādes filiāles  vai apdrošināšanas sabiedrības/ ārvalsts apdrošināšanas filiāles zīmoga nospiedums>

